364 
MÉMOIRES. 
[Inclinations du peuple.] 
Monseigneur, le peuple a diverses inclinations selon la diversité de 
religions, car quasi tout le menu peuble des villes et des champs est 
catholique, enclin, si estoint sui juris, de vivre soubz l’obéyssance du 
Roy et ses édictz et de l’esglise catholique. Les gros borg[e]ois et 
marchans trafiquans peisen fault que ne soient toutz de la dite reli¬ 
gion novelle, aient aultre inclination contrère pour dissiper l’estât de 
l’esglise, du Roy et du public; pour à quoy arriver et pour s’empatre- 
niser entièrement de l’administration des villes et affaires publicques, 
ilz auroint treuvé moien, avec la faveur desdits officiers du Roy, subs- 
trère de l’esglise catholique ung grand nombre des habitans des villes 
avec promesses qu’ilz seroint libres et francz de paier dixmes à ladite 
esglise, talhes au Roy et autres deniers; et ceux que ne sont volus 
randre à eulx par ceste subornation, ilz les ont pressés par mauvais 
tractement, procès et injuries, ou de se mectre de leur parti ou de 
quicter la ville. Tellement que par ce moien l’entière administration 
du public leur est demeurée; pour l'administration duquel ont establi 
deux conseilz : l’un est le conseil de la ville, lequel avoit l’entière 
administration des affaires et bien public, dont les conseils ont faict 
ruiner les esglises, prins les biens meubles et imeubles de conventz, 
mis sus gens de g[u]erre pour résister aux lieutenans de Sa Majesté 
et autres supérieurs, abolies les festes et toutes entiennes coustumes, 
mises sus grandes sommes de deniers pour fournir à l’estât du feu 
admirai jusques et sa mort, et cause, soldoié continuellement gens de 
guerre dedans et dehors ceste ville pour estre prestz à toute heure 
pour aller contre le Roy. Tellement que despuis le dernier édict de 
pacification sont estes en mesmes trois foys de prandre les armes et 
donner sus les catholiques pour estre plus libres d’exécuter leurs 
décrets et ordonnances dudit admirai et dudit consistoire. Rz n’ont ja- 
mays souffert qu’aucun catholique eut part à la dite maison comune, 
ou aucun estât, ou de consul, sindic ou conseiller; et quant il a pieu 
au roy de ] acifier ses trobles, ilz n’ont permis que ses édictz soient 
estés entretenus pour le regard de la réintégration de l’exercice de la 
religion catholique, ne permetent que l’on feit les processions géné¬ 
rales, et mesmes le jour du sacre; pour lesquelles empecher ilz per- 
mectoint qu’on fit de fumées puantes à la dérision de Dieu et de son 
esglise et des catholiques, et qu’on getat de pierres, sans en faire 
punition ; et quant les catholiques ont voleu bastir lieu pour s’asam- 
bler et faire le service de Dieu, aultant qu’on en bastissoit le jour, en 
faisoint ou parmetoint qu’on fit ruiner la nuict; brief, ilz faisoint de 
façon que les édictz du Roy n’ont jamais estés entretenus à ladite 
ville et diocèze par la rébellion et desloiaulté de ceux de dessus; 
davantaige estens lesdits gros marchans les métrés de la ville, ordon¬ 
nent telle police qui leur plait, laquelle est souvent un très exprès 
monopole; car pour ouster le moien aux catholiques de gagner leur 
vie, ordonnent un nombre de personnes à ladite ville que vendent 
pain, vin, bled et feront lougis ; lequel nombre ilz acomplissent de 
